open-index/open-wikipedia-markdown huggingface dataset:
Pous Johannes XX

**Pous Johannes XX** het nooit bestaan nie.  Die verwarring met die telling van pouse met die naam Johannes het daartoe gelei dat die twintigste Johannes, gebore Petrus Hispanus, besluit het om die aanduiding XX oor te slaan en as Pous Johannes XXI bekend te staan.

## Oorsprong 
Die verwarring het begin as 'n fout in die oordrag van data in die Liber Pontificalis oor die pontifikaat van Pous Johannes XIV.  Oorspronklik het die inskrywing verwys na sy pontifikaat ("VIII mens." agt maande) en verder na sy gevangenskap deur die Teenpous Bonifatius VII, ("per IV menses" vier maande lank).  In die 11de eeu is dit verkeerdelik vertolk as sou dit verwys na twee verskillende pouse, beide met die naam Johannes nl.
*Iohannes m. VIII (Johannes, agt maande)
*Iohannes m. IV (Johannes, vier maande)

Om die twee Johannesse van mekaar te onderskei, word die tweede Johannes toe as "Iohannes XIV bis" (Johannes XIV die tweede) aangedui.  Die volgende Johannes pouse Pous Johannes XV tot Pous Johannes XIX het die "Johannes XIV bis" skynbaar geïgnoreer, maar Petrus Hispanus het besluit om die fout reg te maak en homself Pous Johannes XXI te noem.

## Gevolge 
Later het mense die diskontinuiteit aangegryp deur aan te voer dat die Kerk met opset die deurmekaar spul geduld het om die bestaan van 'n ander pous Johannes nl. Pousin Johanna te verbloem.  Daar is egter fout met die kronologie van die legende van Pousin Johanna (wat in die 13de eeu ontstaan het) in dat sy as opvolger van Pous Leo IV  († 855) aangegee word, terwyl Johannes XIV bis as opvolger van Pous Johannes XIV in die 10de eeu pous moes gewees het en Johannes XX iewers tussen die dood van Pous Johannes XIX in 1034 en die verkiesing van Pous Johannes XXI in 1276 moes ingepas het.

In 'n komiese boek "Jurgen" deur James Branch Caball, ontdek die hoofkarakter die feit dat Pous Johannes XX nooit bestaan het nie en gebruik dit om in die hemel te kom deur voor te gee dat hy Johannes XX is en daar niemand is om hom te weerspreek nie.

## Verwysings 
* Poole, Reginald L. (1917) "The Names and Numbers of Medieval Popes" In: The English Historical Review, Vol 32, No 128, pp 465 – 478.

## Nota 
Hierdie artikel is vertaal uit die Engelse wikipedia by :en:Pope John XX.
Grahamstown Journal

[duimnael|190px|regs|[Robert Godlonton, eienaar en redakteur van die ''Graham's Town Journal*.]]

Die ***Grahamstown Journal**'' was 'n baanbrekerskoerant in Grahamstad wat in die volksmond as die "Setlaarsbybel" bekend gestaan het.

Die koerant is in Desember 1831 opgerig, het later daagliks verskyn, maar het in 1920 met ''Grocott's Mail* saamgesmelt, wat tot in 1965 daagliks as *Grocott's Daily Mail'' uitgegee is.

## Sien ook 
*Lys van Suid-Afrikaanse dagblaaie
Oosterlig

**Oosterlig** was 'n dagblad in Port Elizabeth wat deur Naspers uitgegee is.

Die koerant is in 1937 gestig, maar op 1 Mei 1993 as Oos-Kaapse uitgawe by *Die Burger* ingelyf. Hoewel *Oosterlig* se sirkulasie nooit veel meer as 10&nbsp;000 was nie, het die Oos-Kaapse uitgawe van *Die Burger* dit reggekry om sowat twee keer meer koerante te verkoop. Waar *Die Burger* se sirkulasie in 1990 sowat 90&nbsp;000 was en dié van *Oosterlig* 9&nbsp;000, was die gesamentlike sirkulasie van die Wes-Kaapse en Oos-Kaapse uitgawes van die verenigde koerant in 2007 91&nbsp;665, hoofsaaklik weens die uitwerking van *Die Son*, wat in die Wes-Kaap met *Die Burger* om lesers meeding.

Vanaf 20 Julie 2018 is die frekwensie waarteen die gedrukte weergawe van *Die Burger* (Oos-Kaap) verskyn het, verander van ses dae per week tot net een, naamlik Vrydae. Die laaste Saterdag-uitgawe van *Die Burger* (Oos-Kaap) sou op Saterdag 14 Julie verskyn en die laaste Maandag- tot Donderdag-uitgawe van 16 tot 19 Julie. Die volle uitgawes sou wel as e-koerante agter Netwerk24.com se betaalmuur beskikbaar wees. 

Esmaré Weideman, hoof van Media24, het op 13 Junie 2018 in 'n verklaring gesê: "Die meeste van ons koerante vaar goed, maar in die Oos-Kaap – waar adverteerders toenemend die reikwydte van ons sterk portefeulje gemeenskapskoerante verkies – is dit ongelukkig nie meer volhoubaar om Die Burger se Oos-Kaapse streeksuitgawe met sy betreklik lae sirkulasie in die huidige gedrukte formaat uit te gee en oor so ‘n groot streek te versprei nie."

Sy het terselfdertyd die versekering gegee dat die maatskappy nie van plan was om *Die Burger* aan die provinsie te onttrek nie en dat die Wes-Kaapse uitgawe van die koerant "finansieel gesond" is en nie deur die frekwensieverandering van die Oos-Kaapse uitgawe geraak word nie.

## Sien ook 
*Lys van Suid-Afrikaanse dagblaaie
*Otto du Plessis
Evening Post

[duimnael|regs|230px|Die *Evening Post* berig op 26 Julie 1952 oor 'n kunsuitstalling in die [Port Elizabeth|Baai deur Johannes Meintjes.]]

***Evening Post*** was 'n aandblad in Port Elizabeth van 1950 tot die sluiting van die koerant einde 2000 (die aankondiging is op 17 Oktober 2000 gedoen), enkele maande na die viering van sy vyftigjarige bestaan in Mei daardie jaar.

Die rede vir die sluiting was verliese en 'n afname in verkope sowel as reklame-inkomste. Soos Ric Wilson, uitvoerende redakteur van Johnnic Publishing se Port Elizabethse koerante met sy aftrede opgemerk het: "Die koerant was die slagoffer van 'n oorverhandelde mark en die mislukte poging om dit te herposisioneer as 'n koerant wat uitsluitlik op die swart mark gerig was. Ons het tereg 'n gaping in die mark raakgesien, maar op daardie tydstip, op hierdie plek, was daar nie 'n mark in die gaping nie, en die sirkulasie het afgeneem en die advertensies daarmee saam."

Die eerste redakteur was John Sutherland, wat die grondslag gelê het vir die beginsels van regverdigheid en vryheid wat die koerant regdeur die apartheidsera voorgestaan het. Die *Evening Post* was die eerste vername koerant in die land wat 'n swart, vroulike redakteur, Lakela Kaunda, aangestel het. Sy het die koerant tot begin Oktober 2000 toe sy 'n pos as hoof van pres. Thabo Mbeki se kommunikasiekantoor aanvaar het. 

Die koerant het sy fokus in die jare negentig verander na Port Elizabeth se ontluikende swart mark, maar Johnnic Publishing het dit in 2000 gesluit toe die eksperiment tot verliese aan inkomste sowel as lesers gelei het. Sestien maande later, op Woensdag 13 Maart 2002 het Johnnic Publishing 'n weeklikse bylaag tot *The Herald* en losstaande publikasie, *Ilizwi*, van stapel laat loop.

Die *Evening Post* se sirkulasie was sowat 25&nbsp;000 ten tyde van sy sluiting.

## Sien ook 
*Lys van Suid-Afrikaanse dagblaaie

## Bronne 
*  Evening Post gaan binne ses weke sluit, *Die Burger*, 18 Oktober 2000. URL besoek op 2 Januarie 2016.
*Biografie van die verslaggewer Mike Oettle
Daily News

***Daily News*** is 'n middagblad in Durban wat deur Independent News & Media uitgegee word.

Die koerant het van sy ontstaan in 1878 as tweede dagblad in die land naas die *Cape Times* as die *Natal Mercantile Advertiser* bekend gestaan. Die naam het later *Natal Advertiser* (in Augustus 1937), *Natal Daily News* en uiteindelik *Daily News* geword.

Net soos die ander groot koerante van Independent News & Media het die *Daily News* se sirkulasie die afgelope 40 jaar gedurig gedaal, van meer as 100&nbsp;000 in 1973 tot sowat 50&nbsp;000 in 2008. *The Mercury*, die maatskappy se oggendblad in Durban, se sirkulasie het gedaal van 78&nbsp;000 in 1973 tot 40&nbsp;000 in 2008.

## Sien ook 
*Lys van Suid-Afrikaanse dagblaaie

## Bronne 
* Rosenthal, Eric, *Encyclopaedia of Southern Africa*, Juta and Company Limited, Kaapstad en Johannesburg, 1978.

## Eksterne skakels 
*Die koerant se webwerf
South African Associated Newspapers

**South African Associated Newspapers** (SAAN) het in 1965 ontstaan met sy drie vernaamste koerante die *Rand Daily Mail*, *Sunday Times* en *Sunday Express*. Die maatskappy het in 1987 Times Media Limited geword, wat later Johnnic Publishing en uiteindelik, vanaf 20 November 2007, Avusa Media Limited geword het. In 2013 is die naam terug verander na Times Media Limited. 

## Sien ook 
*Lys van Suid-Afrikaanse dagblaaie

## Verwysings 
## Eksterne skakels 
*Handelsmerke van Avusa Media Limited
Daily Voice

***Daily Voice*** is 'n ponieformaat-dagblad wat sedert Maart 2005 in Kaapstad deur Independent News & Media uitgegee word as teenvoeter vir Media24, die Naspers-filiaal, se hoogs geslaagde *Die Son* en *Cape Son*. Die koerant maak gebruik van 'n mengeltaal wat uit Kaapse Afrikaans en Engels bestaan, hoewel daar afsonderlike Afrikaanse en Engelse uitgawes is. *Die Son* het 'n dagblad geword kort na die verskyning van *Daily Voice*.

## Sien ook 
*Lys van Suid-Afrikaanse dagblaaie

## Eksterne skakels 
*'n Internetbespreking oor die koms van die Daily Voice
Botshabelo

**Botshabelo** is 'n nedersetting wat in 1968 deur die apartheidsregering geskep is.  Dit is sowat 55 km oos van Bloemfontein geleë en het 'n hoofsaaklik Sothosprekende bevolking (in teenstelling met die nabygeleë Thaba Nchu wat hoofsaaklik Tswana-inwoners het). Botshabelo het 'n bevolking van 181&nbsp;712 in 2011 gehad, en vorm deel van die Mangaung Metropolitaanse Munisipaliteit. Die N8 nasionale pad gaan naby Botshabelo verby.

## Sien ook 
* Lys van dorpe in Suid-Afrika

## Verwysings
Mangaung

duimnael|Kaart wat die Mangaung-munisipaliteit in Suid-Afrika aandui.

**Mangaung** kan na een van die volgende verwys:

* Mangaung Metropolitaanse Munisipaliteit, munisipale gebied wat in 2000 gevorm is deur die saamvoeging van die munisipaliteite van onder meer Bloemfontein, Botshabelo, Thaba Nchu in een administrasie.
* Mangaung-gevangenis, tronk in Bloemfontein.
* Die Sotho naam vir Bloemfontein.
* 'n Voorstad van Bloemfontein
Kruiptrekker

[duimnael|Rusperbande van 'n [tenk.]]

'n **Kruiptrekker** is 'n voertuig met rusperbande, byvoorbeeld 'n tenk of 'n stootskraper.

## Eksterne skakels 
*
Daily Sun

***Daily Sun*** is verreweg die grootste dagblad in Suid-Afrika met 'n geouditeerde sirkulasie in 2008 van 513&nbsp;291. Die uitgewer is Media24, 'n volfiliaal van Naspers.

Die koerant word hoofsaaklik in Gauteng, Limpopo, Mpumalanga en Noordwes versprei, maar is ook in al die ander provinsies beskikbaar. In KwaZulu-Natal word die koerant gedruk en versprei deur The Natal Witness, 'n volfiliaal van Media24, wie se vernaamste koerante *The Witness* en *Ilanga* is.

*Daily Sun* is gemik op lesers in en om Suid-Afrika se groot stedelike gebiede. Hierdie lesers is oorwegend swart, geletterd in Engels met min opvoeding op hoërskoolvlak, en is werkers die ekonomiese kern van Suid-Afrika.

## Sien ook 
*Lys van Suid-Afrikaanse dagblaaie

## Bronne 
*Statistiek rakende Daily Sun 
*Media24 oor Daily Sun

## Eksterne bronne 
*Amptelike webwerf, nog nie aktief op 22 September 2008
Giora Epstein

**Giora "Hawkeye" Epstein** (Hebreeus: גיורא אפשטיין; gebore 20 Mei 1938 in Negba; oorlede 19 Julie 2025 in Ramat HaSharon) was 'n generaal van die Israeliese Lugmag wat volgens beskikbare inligting meer straalvliegtuie neergeskiet het as enige ander vlieënier in die Arabies-Israeliese konflikte.

Epstein het 17 straalvliegtuie, almal Egipties, afgeskiet. Die algemeen aanvaarde wêreldrekord ("*ace of aces*") vir straalvliegtuig teen straalvliegtuig gevegte is 21 deur Nikolay Sutyagin.

Epstein was 'n aktiewe Israeliese Lugmagvlieënier van 1963 tot 1998, toe hy afgetree het. Hy het daarna, soos baie ander afgetrede Israeliese Lugmagvlieëniers, vir die El-Al lugdiens gewerk.

## Vroeë loopbaan 
Epstein het tydens die Suez-oorlog in 1956 by die Israeliese weermag aangesluit. Hy word toelating geweier tot die vliegskool, weens 'n hartdefek, maar word as 'n valskermsoldaat opgelei. Epstein verlaat die weermag in 1959. Twee jaar later doen hy weer aansoek by die vliegskool.

Na hy aanvaar is, begin hy met vliegopleiding. Weens sy besonder goeie sigvermoë word hy die bynaam "Hawkeye" (Valkoog) gegee. Daar word beweer dat Epstein oor die vermoë beskik het om 'n vliegtuig vier-en-twintig myl ver te kon waarneem, ongeveer drie keer verder as die gemiddelde vlieënier.

## Oorwinnings: 1967–1973 
Epstein skiet sy eerste vliegtuig af op 6 Junie 1967 (gedurende die Sesdaagse Oorlog), toe hy 'n Egiptiese Soechoi-7 by El Arish afskiet. Gedurende die Uitputtingsoorlog in 1969–1970, skiet Epstein 'n MiG-17, nog 'n Soechoi-7 en twee MiG-21s af. Die res van die vliegtuie wat hy afskiet het was gedurende die 1973 Jom Kippoeroorlog. Oor die verloop van drie dae (18-20 Oktober 1973), skiet hy 'n Mi-8 helikopter en agt vegvliegtuie af: twee Soechoi-7s, twee Soechoi-20s en vier MiG-21s. Op 24 Oktober 1973, skiet Epstein nog drie MiG-21s af.

Agt van die oorwinnings behaal Epstein agter die kontroles van die Fransvervaardigde Mirage III, 'n deltavlerk-vegvliegtuig wat ontwerp is as 'n onderskepvliegtuig. Sy nege ander oorwinnings was in 'n IAI Nesher, 'n Israeli-vervaardigde weergawe van die Mirage V.

## Latere loopbaan en aftrede 
Na die Jom Kippoeroorlog, ontvang Epstein die *Medal of Ideal*, een van Israel se hoogste militêre eerbewyse. Hy was later die bevelvoeder van Mirage- en Kfir-eskaders. Epstein het missies in die F-16 gevlieg tot sy 60ste verjaarsdag. Na sy aftrede by die Israeliese Lugmag het hy as vlieënier vir die  El-Al Lugdiens gewerk.

Epstein was die primêre fokus van die "*Desert Aces*" episode van die History Channel se reeks *Dogfights*. Die episode is die eerste keer uitgesaai op 10 Augustus 2007.

## Eksterne skakels 
* Amptelike Israel Lugmag-webwerf oor Epstein
Godigisel

**Godigisel** (359 - 406) was koning van die Vandaalse Asdingen. Hy het veral bekend geword as die vader van Geiserik, wat 'n koninkryk gevestig het in Noord-Afrika.

## Literatuur 
*Hermann Schreiber, *De Vandalen, Zegetocht en ondergang van een Germaans volk*, Amsterdam 1979, pag. 60,62-63, 72.
Isolezwe

**Isolezwe** is 'n Zoeloe-koerant wat deur Independent News & Media besit word, en is die grootste dagblad in KwaZulu-Natal. Dit word daagliks in Durban, Suid-Afrika, in die poniekoerant-formaat gepubliseer. 

Kiki Ntuli, die koerant se vorige redakteur, beskryf hul teikenmark as "die moderniserende Zoeloe...iemand wat dalk teruggaan huis toe na die landelike gebiede om 'n koei vir die voorvaders te slag, maar net so gemaklik is om sy gesin uit te neem vir aandete en 'n fliek in 'n winkelsentrum".

In Junie 2004 het Isolezwe hul aanlyn-uitgawe bekendgestel; hul mede Independent News & Media-publikasies het die webbladsy as die eerste Zoeloetalige nuuswebwerf beskryf. 

## Geskiedenis 
In die vyf jaar ná sy stigting het dit baie beter gevaar as Independent se Engelstalige Suid-Afrikaanse dagblaaie, en het gegroei van 'n sirkulasie van minder as 30 000 tot meer as 95 000, volgens die syfers van die Sirkulasie-ouditburo.

## Sien ook 
*Lys van Suid-Afrikaanse dagblaaie

## Verwysings 
## Eksterne skakels 
* Isolezwe
MySQL

**MySQL** is 'n oopbron databasisbestuurstelsel wat beskikbaar is vir feitlik elke moderne bedryfstelsel, en wat bindings het vir enige noemenswaardige programmeertaal.  MySQL is ontwikkel deur die Sweedse maatskappy MySQL AB en is gratis beskikbaar, maar klante wat betaal vir *MySQL Enterprise* kry ondersteuning en allerlei voordele.  Dit werk as 'n bediener wat toegang verleen aan verskeie gebruikers tot 'n aantal databasisse.

MySQL AB is in 2008 deur SUN Microsystems gekoop. In 2010 koop Oracle op hulle beurt vir SUN Microsystems uit.

## Gebruike 
**MySQL** is die Databasis komponent van LAMP, en word dikwels saam met PHP gebruik om die databasis van 'n webbladsy te berg.  
## Eksterne skakels 
* Die MySQL tuisblad
* MySQL Query Browser 
* PHPmyAdmin 
* Database Master - MySQL Management Software
The Witness

***The Witness*** (vroeër die *Natal Witness*) is een van die oudste bestaande koerante in Suid-Afrika en het op 27 Februarie 1846, minder as 'n jaar ná die oudste koerant wat tans daagliks uitgegee word, *The Herald*, die eerste keer in Pietermaritzburg die lig gesien. Die eerste uitgewer van die koerant was David D. Buchanan.

*The Witness* verskyn sedert Januarie 1881 daagliks, kort ná die *Cape Times* (1876) en *Daily News* (1878), destyds die *Natal Mercantile News*.

## Oorname deur Naspers 
Naspers het in 2000 'n 50%-aandeel in die uitgereikte kapitaal van die Natal Witness van die Craib-familie gekoop wat die koerant al van 1942 af beheer het. In Julie 2010 het Media24 'n ooreenkoms onderteken om ook die oorblywende 50% van The Natal Witness Printing and Publishing Company, die beheermaatskappy van die Witness, te bekom.

Die filiaal druk en versprei 'n hele aantal koerante. Dit sluit, buiten die *Witness* self, titels soos *Echo*, *The Mirror*, *Village Talk* en *Greytown Gazette* in. *UmAfrika* was 'n weeklikse halfblad Zoeloe-koerant wat die laaste maal op Vrydag 7 Junie 2013 verskyn het.

## Werksaamhede 
*The Witness* verskyn van Maandag tot Vrydag. *Weekend Witness* verskyn Saterdae en word oral deur die provinsie versprei, insluitend Durban en langs die kus. *Weekend Witness* beloop 36 tot 48 breë blaaie en sluit in nuus, kommentaar, sport, persoonlike geldsake, vermaak en eiendom.

Die filiaal wat *The Witnes* druk, bestuur en versprei ook Suid-Afrika se oudste swart koerant, *Ilanga*, wat met gemiddelde verkope van 107&nbsp;102 (tweede kwartaal 2013) elke Maandag en Donderdag die naasgrootste koerant in KwaZulu-Natal is. *Ilanga* word in Zoeloe gedruk en dwarsdeur die provinsie asook in Gauteng versprei en het 'n leserstal van meer as 500&nbsp;000.

Die Gautengse *Daily Sun* word nou ook deur *The Witness* in KwaZulu-Natal gedruk en versprei.

*The Witness* se sirkulasie het met byna 17% sedert die vroeë jare tagtig tot 'n hoogtepunt van 24&nbsp;500 toegeneem, maar in die tweede kwartaal van 2013 teruggesak tot 17&nbsp;908, vergeleke met 19&nbsp;275 in die ooreenstemmende tydperk in 2012.

## Sien ook 
* Lys van Suid-Afrikaanse dagblaaie

## Bronne 
* Rosenthal, Eric, *Encyclopaedia of Southern Africa*, Juta and Company Limited, Kaapstad, 1978.
* Media24 se inligting oor The Witness

## Verwysings 
## Eksterne skakels 
* Die koerant se webwerf
* *Witness* begin 'n Durbanse uitgawe. URL besoek op 3 September 2013.
Kgalema Motlanthe

**Petrus Kgalema Motlanthe** (gebore 19 Julie 1949) is 'n Suid-Afrikaanse politikus, voormalige President en Adjunkpresident van Suid-Afrika, voormalige vakbondleier, lid van die Parlement en Adjunkpresident van die regerende African National Congress (ANC). Op 23 September 2008, ná die bedanking van President Thabo Mbeki, het die ANC bevestig dat Motlanthe hul voorkeurkandidaat is om Mbeki as president te vervang tot en met die 2009-verkiesing. Op 25 September 2008 is hy ingevolge die Grondwet van Suid-Afrika deur die Parlement verkies tot President van Suid-Afrika en deur hoofregter Pius Langa ingesweer tot die amp.

## Vroeë lewe 
Motlanthe is op 19 Julie 1949 in Alexandra, Johannesburg gebore, die seun van 'n mynwerker
en die jongste van 13 kinders. Hy het in Alexandra sowel as Meadowlands, Soweto groot geword.

## Politieke loopbaan 
In sy jeug is Motlanthe beïnvloed deur die denke van die swartbewussynsbeweging.

In die 1970's, terwyl hy vir die Johannesburgse Stadsraad gewerk het, het hy by die ANC se gewapende vleuel, Umkhonto we Sizwe, aangesluit waar hy deel was van 'n eenheid wat nuwe lede moes werf. Die eenheid het later opdrag ontvang om op sabotasie te fokus. Motlanthe en Stan Nkosi was verantwoordelik vir implementering van dié funksie in Suid-Afrika. Die eenheid was ook verantwoordelik vir die smokkel van MK soldate in en uit die Republiek deur Swaziland (nou eSwatini).

Op 14 April 1976 is Motlanthe en Nkosi in hegtenis geneem en vir elf maande in John Vorster Square in Johannesburg aangehou. In 1977 is hy skuldig bevind op drie aanklagte van terrorisme en tot tien jaar gevangenisstraf gevonnis wat hy tussen 1977 en 1987 op Robbeneiland uitgedien het. 

Na sy vrylating in 1987 het Motlanthe vir die National Union of Mineworkers (NUM) gewerk waar hy in bevel van opvoeding was. Ná die ontbanning van die ANC in 1990 het Motlanthe Voorsitter van die ANC in die PWV streek geword. In 1992 is hy verkies tot Sekretaris-Generaal van die NUM, en in 1997 is hy verkies tot Sekretaris-Generaal van die ANC om Cyril Ramaphosa te vervang. Hy is op dieselfde dag deur hoofregter Pius Langa ingesweer tot die amp.

## Verwysings 
## Eksterne skakels 
* http://www.info.gov.za/leaders/president/index.htm
Villanueva de la Jara

**Villanueva de la Jara** is 'n munisipaliteit in die provinsie Cuenca in die Spaanse outonome gebied Kastilië-La Mancha.
Nasionale Vergadering van Suid-Afrika

duimnael|links|250px|Kamer van die Nasionale Vergadering.
[duimnael|links|250px|Setels in die Nasionale vergadering na die [Suid-Afrikaanse algemene verkiesing van 2024|2024-verkiesing:
]]
Die **Nasionale Vergadering** is die laerhuis van die Parlement van Suid-Afrika, geleë in Kaapstad, Wes-Kaap. Dit bestaan uit nie minder as 350 en nie meer as 400 parlementslede nie. Die helfte van die lede van die Nasionale Vergadering word vir vyf jaar op proporsionele grondslag van 'n nasionale lys verkies en die ander helfte van provinsiale lyste.

Die Speaker van die Nasionale Vergadering beklee die voorsitterstoel vir die vergadering.

## Eksterne skakels 
*  Parlement van Suid-Afrika
**  Nasionale Vergadering
Kabinet

Die regering van 'n land is gewoonlik die gesamentlike verantwoordelikheid van die president of eerste minister, en 'n groep ministers wat saam die **kabinet** vorm. Die ministers in die kabinet, gewoonlik die mees bekwame of senior parlementslede, word deur die regering se uitvoerende hoof – die president of eerste minister – gekies en aangestel. Hulle is deel van die uitvoerende arm van die regering.

Elke minister is verantwoordelik vir een of meer aspekte van die regering se spektrum, byvoorbeeld  gesondheid, onderwys, finansies, landbou, waterwese, polisie en verdediging.

Die lede van die amptelike opposisie stel dikwels 'n skadukabinet saam, bestaande uit ministers wat hulle sou kies as hulle aan bewind kom.

## Sien ook 
* Kabinet van Suid-Afrika
Allan Kierstein Jepsen

**Allan Kierstein Jepsen**  (gebore op 4 Julie 1977 in Kolding) is 'n voormalige Deense sokkerspeler.

## Verwysings 
## Eksterne skakels 
*
Chigwell

**Chigwell** is 'n dorp in die Epping Houd, in die suid-wes van die graafskap van Essex, in die Verenigde Koninkryk.
Speaker

Die  **Speaker** is die voorsitter van die Nasionale Vergadering van Suid-Afrika en word ondersteun deur 'n Adjunkspeaker.   Die huidige speaker is Gwen Mahlangu-Nkabinde, wat Baleka Mbete opgevolg het. Frene Ginwala was die speaker voor die 2004 verkiesing.

## Sien ook 
* Speaker van die Nasionale Vergadering
Microsoft

**Microsoft** is 'n Amerikaanse en multinasionale sagteware maatskappy wat in 1975 gestig is deur Bill Gates en Paul Allen. Microsoft het prominent geword deur die MS-DOS bedryfstelsel vir die IBM-PC in die 1980's beskikbaar te stel.

Sedertdien het Microsoft veral deur sy Microsoft Windows bedryfstelsel, en Microsoft Office kantoorpakket tot 'n reuse en winsgewende maatskappy ontwikkel.  

Benewens bedryfstelsels en rekenaarpakkette, ding Microsoft ook op byna alle terreine van elektroniese sagteware mee, byvoorbeeld bediener-sagteware, databasisbestuurstelsels, video- en musiekdatabasisse en programmeertale.

## Verwysings 
## Eksterne skakels
Pi (letter)

**Pi** (hoofletter **&Pi;**, kleinletter **&pi;**) is die sestiende letter van die Griekse alfabet.  In die stelsel van Griekse getalle verteenwoordig dit die getal 80.
Martin Weinek

**Martin Weinek** (gebore in Leoben, 30 Junie 1964) is 'n Oostenrykse akteur, wynmaker, entrepreneur en vermaakkunstenaar, wat waarskynlik die beste bekend is om sy rol in die televisiereeks *Inspector Rex* (as *inspekteur Fritz Kunz*).

Weinek het drama gestudeer van 1983 tot 1986 onder professor Peter P. Jost.

Van 1986 af was hy deel van *Group 80* van die teaters in Wenen en het 'n klein rolletjie vertolk in die rolprent *Nachsaison*, waarin hy 'n hysbakassistent was.

In 1987 het hy opgetree tydens die Recklinghausen-feeste onder die regie van Georg Mittendrein in *The Lechner Edi looks into Paradise* en 'n straatveër in die rolprent *Müllomania* onder die regie van Dieter Berner. Van 1988 tot 1989 was hy verbonde aan die Jura Soyfertheater in Wenen asook verpligtinge aan ander teaters en bedrywighede as regisseur en vervaardiger het gevolg op sy artistieke bestuur van die Hernalser-stadsteater van 1990 tot 1991.

Weinek was met tussenposes keer op keer betrokke by rolprente en televisie, byvoorbeeld in 1989 in die televisiereeks *Calafati Joe*.    
    
Buiten akteur is hy ook wynprodusent saam met sy vrou, Eva. Hulle het wyn begin vervaardig as stokperdjie in 1993 en boer op drie hektaar wingerde naby Heiligenbrunn. 

## Filmografie 
*1989: *Calafati Joe (TV-reeks)
*1999-2004, 2008- : *Inspector Rex* (TV-reeks)
*2004: *Silentium*
*2005: *Grenzverkehr*
*2006: *Unter weißen Segeln* (Episode *Träume am Horizont*)
*2007: *Die Rosenheim-Cops* (Episode *Liebe bis zum Ende'')

## Eksterne skakels 
*Link ORF  (in Duits)
*Weinek als Weinbauer, Sy wynvervaardiging  (in Duits)
Albigensiese Kruistog

Die **Albigensiese Kruistog** (Frans: *croisade des Albigeois* of *croisade contre les Albigeois*) (1208-1249) was 'n kruistog wat deur die Katolieke Kerk teen kettery, hoofsaaklik die katharisme en tot 'n mindere mate die Waldense, uitgevaardig is. Van die 12de eeu praat tekste uit die tydperk van die Albigensiese kettery sonder dat die gebied meer kathaars was as naburige streke.

[duimnael|links|Monument ter ere van die tweehonderd kathare wat aan die einde van die [beleg van Montségur (16 Maart 1244) verbrand is.]]
Katharisme was veral in Languedoc, wat deur twee families oorheers is, die Huis van Toulouse en die Huis Trencavel, gevestig. Nadat hulle nie daarin kon slaag om 'n gemeenskalike front te vorm nie het die graaf Raymond VI van Toulouse besluit om oor te loop, terwyl Raimond-Roger Trencavel hom voorberei het vir verdediging teen die kruistog. Nadat Béziers en Carcassonne ingeneem is en die burggraaf Trencavel gevangene geneem is, het die kruisvaarders een van hulle eie, Simon van Montfort gekies om die stryd voort te sit (1209). Die kruistog het spoedig ontwikkel in 'n veroweringsoorlog, eerstens deur die Graaf Simon van Montfort, daarna na die dood van laasgenoemde (1218) en die mislukking van sy seun Amaury, tot die voordeel van die Franse Kroon. Dit het nie 'n einde gebring aan die vervolging van Khatare nie, eers onder aanvoering van plaaslike biskoppe en later onder die Inkwisisie (vanaf 1233).

Uiteindelik is die burgraafskappe van Carcassonne, Albi en Béziers onder die koninklike domien verenig in 1226; die Graafskap van Toulouse het oorgegaan na Alphonse van Poitiers, 'n broer van Lodewyk die Heilige in 1249 en is in 1271 geannekseer. Die Languedoc, wat hom aan die begin van die 13de eeu nog onder die invloedsfeer van die Koninkryk van Aragon bevind het, het teen die einde van die eeu onder die Koning van Frankryk geval. In die tydperk is die katarisme uitgeroei in Languedoc en het daar slegs 'n paar katare in Lombardye geskuil.
Pleknaamsveranderinge in Tunisië

duimnael|regs|260px|Ligging van Tunisië in Afrika.

Hier volg 'n lys van dorpe en stede in Tunisië waarvan die name verander is:

* Ammaedara → Haïdra
* Enfidaville → Enfidha
* Gerba/Girba → Houmt Souk
* Hadrumetum → Hunerikopolis/Justinianopolis → Sûsa → Sousse (die Arabiese naam is nog *Sûsa*)
* Hippo Diarrhytus/Zarrytus → Bizerte
* Naro → Hammam-Lif
* Neapolis → Nabeul
* Porto Farina → Ghar al Milh
* Ruspina → Monastir
* Tacape → Gabès
* Tunes → Tunis
* Waga → Vacca → Vaga → Badja → Béja (die Arabiese naam is nog *Badja*)
Waldense

duimnael|Die Waldense simbool *Lux lucet in tenebris* ("'n Lig skyn in die donker")
Die **Waldense** (Frans: *Vaudois*) is die naam van 'n Christen geestelike beweging van die laat Middeleeue waarvan nasate nog in verskeie streke voorkom. Mettertyd het die denominasie by die Geneefse of Hervormde tak van die Protestantisme aangesluit. 

Min is bekend oor die vroeë geskiedenis van die Waldense as gevolg van 'n gebrek aan bronmateriaal.  Hulle is voor die 16de eeu as ketters vervolg en is byna uitgewis in die 17de eeu, en het daarna vir eeue te staan gekom teen georganiseerde en algemene diskriminasie.  Daar is aktiewe gemeentes in Europa, Suid-Amerika, en Noord-Amerika. Eietydse en historiese Waldensiese geestelike erfenis sluit in die verkondiging van die Evangelie, diens aan die gemarginaliseerdes, bevordering van maatskaplike geregtigheid, inter-godsdienstige werk en die voorstaan van respek vir godsdienstige diversiteit en gewetensvryheid.   

## Verwysings 
## Eksterne skakels
Barbara Hogan

**Barbara Hogan** is 'n Suid-Afrikaanse politikus wat van 25 September 2008 tot 10 Mei 2009 as minister van gesondheid in die kabinet van president Kgalema Motlanthe gedien het en van 10 Mei 2009 tot 31 Oktober 2010 die minister van openbare ondernemings in die kabinet van president Jacob Zuma was.

Hogan het kort ná die opstand in Soweto in Junie 1976 by die African National Congress aangesluit toe die organisasie reeds verbied is en sy bedrywighede ondergronds beweeg het. Haar verantwoordelikheid was om die linksgesindes onder die wit bevolking te mobiliseer, aan openbare politieke veldtogte deel te neem en die ANC in Botswana van inligting rakende vakbonde en gemeenskapsbedrywighede in Suid-Afrika te voorsien. Hogan is in 1982 aangehou omdat sy die doelwitte van 'n verbode organisasie bevorder het. Nadat sy ondervra is en 'n jaar lank in afgesonderde aanhouding aangehou is, is sy skuldig bevind aan hoogverraad en tot 10 jaar gevangenisstraf gevonnis.

Sy is in 1990 vrygelaat met die ontperking van verbode organisasies toe talle ander politieke gevangenes ook vrygelaat is, waarvan die bekendste Nelson Mandela was. Ná haar vrylating het Hogan 'n deurslaggewende rol gespeel in die omskepping van die ANC van vryheidsorganisasie tot politieke party in haar hoedanigheid as sekretaris van die streek wat tans as Gauteng bekend staan.

Hogan het minister van gesondheid geword op 25 September 2008 toe Kgalema Motlanthe Thabo Mbeki as staatspresident vervang het. Haar voorganger was Manto Tshabalala-Msimang.

Hogan is lid van die adviesraad van die *Amandla Aids Fund* (AAF), wat opgerig is deur die vereniging sonder winsoogmerk *Artists for a New South Africa* in 2003 met 'n skenking van $2,5 miljoen van Carlos en Deborah Santana. Dit was die hele opbrengs van die *2003 Summer Santana Shaman*-toer in die VSA. AAF se adviesraad sluit talle vooraanstaande Suid-Afrikaanse vigskenners en -aktiviste in wat help met die kies van Suid-Afrikaanse organisasies en programme wat vir hulle befondsing in aanmerking sal kom. Die voorsitter is emeritus-aartsbiskop Desmond Tutu.

## Bronne 
* 'n Kort biografie 
* *Records of Imprisonment*
Geoff Doidge

**Geoff Doidge**, (1954-2022) was 'n Suid-Afrikaanse politikus en eertydse voertuigverkoopsbestuurder, is sedert 2010 Suid-Afrika se ambassadeur in Sri Lanka. Hy is op 25 September 2008 deur die voormalige president, Kgalema Motlanthe, en opvolgend deur president Jacob Zuma, aangestel as minister van openbare werke, wat hy tot 31 Oktober 2010 beklee het.

Doidge is op 26 April 1954 in die Oos-Kaap gebore. Hy matrikuleer aan die Senior Sekondêre Skool Mount Currie in 1972, waarna hy van 1973 tot 1978 as verkoopsman werk. Van toe tot 1991 is hy besturende direkteur van 'n onderdeleonderneming op Kokstad. Hy dien van 1991 tot 1992 as bestuurder van Keval Motors en daarna tot 1994 as verkoopsbestuurder van Johnstone Delta.

Op buitemuurse gebied was hy voorsitter van die Griekwaland-Oos-sportvereniging (1970 - 1972), voorsitter van dieselfde unie se voetbalvereniging (1972 - 1975), voorsitter van onder meer die Griekwaland-Oos-Kei-ontwikkelingsforum (1992 - 1993), voorsitter van Grens-Kei-ontwikkelingsforum (1994 - tans), voorsitter van die St. Patrick's pastorale raad (1990 - 1993), voorsitter van die Senior Sekondêre Skool Mount Currie (1988, 1994), voorsitter van forums op Kokstad vir behuising, ontwikkeling en dienste (1992 - 1994), voorsitter van die African National Congress-tak op Kokstad en hoof van die lessenaar vir plaaslike regering.

Doidge dien reeds sedert 1994 as ANC-parlementslid en word in Junie van daardie jaar 'n sweep. Hy was lid van die portefeuljekomitee vir grondsake en die staande komitee op openbare rekeninge (Skoor).

## Bronne 
* ANC se inligting oor Doidge
Ouagadougou

**Ouagadougou** ([ˌwɑːɡəˈduːɡuː]) is die hoofstad en grootste stad van Burkina Faso, asook die administratiewe, kommunikasie, kulturele en ekonomiese sentrum van dié land. Die stad se naam word dikwels verkort na *Ouaga* en die inwoners word *ouagalais* genoem. Die spelling van die naam "Ouagadougou" is afgelei van die Franse spelling algemeen in die voormalige Franse kolonies in Afrika. As die Engelse ortografie gebruik was (soos in Ghana of Nigerië), sou die spelling "Wagadugu" gewees het.

Ouagadougou se primêre nywerhede is voedselverwerking en tekstiel. Dit word bedien deur 'n internasionale lughawe, met spoorverbindings na Abidjan in die Ivoorkus. Daar is geen spoordiens na Kaya nie. Daar is 'n teerpad na Niamey, Niger, suid na Ghana, en na die suidweste tot in die Ivoorkus. Ouagadougou was die perseel van Ouagadougou se Groot Mark, een van die grootste markte in Wes-Afrika, wat afgebrand het in 2003 maar sedertdien heropen het. Ander besienswaardighede sluit in die Nasionale Museum van Burkina Faso, die Moro-Naba Palace (plek van die Moro-Naba seremonie), die Nasionale Museum van Musiek en 'n paar handwerkmarkte.

## Geskiedenis 
Die naam van die stad is blykbaar afkomstig van *Woogho do*, 'n deel van 'n frase waarmee die Mogho Naba Oubri in die elfde eeu aan die oorspronklike inwoners, wie se grondgebied hy pas bewoon het, hul plek genoem het. Dit beteken "plek waar eer betaal word". Nadat die land onafhanklik geword het, was die stad nog steeds 'n relatief beskeie provinsiale hoofstad met skaars meer as 60&nbsp;000 inwoners en 'n beboude gebied van ongeveer 25&nbsp;km². Daarna het die groei vinnig verloop: in 1981 het die stad ongeveer 375&nbsp;000 inwoners gehad en ongeveer 58&nbsp;km² beslaan; in 2002 1&nbsp;200&nbsp;000 inwoners op ongeveer 160&nbsp;km² (IGB-syfers).

## Susterstede 
*  Loudun (Frankryk), sedert 1967
*  San Miniato (Italië), sedert 1997
*  Koeweit (stad) (Koeweit), sedert 1998
*  Leuze-en-Hainaut (België), sedert 1968

### Samewerkingsooreenkoms 
*  Bordeaux (Frankryk)

## Verwysings 
## Eksterne skakels 
*  
*
Immanuel Kant

**Immanuel Kant** (; 22 April 1724 – 12 Februarie 1804) was 'n 18de-eeuse Duits-sprekende filosoof in die Pruisiese stad van Koningsberg (Duits: *Königsberg*, nou Kaliningrad, Rusland). Hy word as een van die mees invloedryke denkers in Europa en van die Verligting beskou.

Sy belangrikste werk is die Kritiek van Reine Beredenering (Duits: *Kritik der reinen Vernunft*), 'n kritiese ondersoek van die mens se verstand. In dié boek argumenteer Kant dat die mens nie direkte kontak met die werklikheid het nie, maar dat ondervinding van die wêreld bemiddel word deur kategorieë van verstand. Indien dit waar is beteken dit nie dat kennis van die wêreld vir ons afgesluit is nie, maar dat die manier hoe die wêreld aan ons verskyn gedeeltelik afhang van hoe ons verstand werk. 'n Bekende voorbeeld is Kant se stelling dat tyd en ruimte nie eienskappe van die wêreld self is nie, maar konsepte is wat die verstand op ondervinding toepas as 'n manier om 'n wêreldbeskouing te orden. Die *Kritiek van Reine Vernuf* is Kant se belangrikste bydrae tot epistemologie en metafisika. Hy skryf ook twee ander kritiese werke: die Kritiek van Praktiese Beredenering (Duits: *Kritik der praktischen Vernunft*) aangaande etiek, en die Kritiek van Beoordeling (Duits: *Kritik der Urteilskraft*) oor estetika en teleologie. In etiek word Kant beroemd vir sy invloedryke weergawe en verdediging van deontologie, d.w.s. dat die fondament van moraliteit is die pligte wat mens teenoor mens self en ander persone het, spesifiek die plig om mense se status as beredende persone te respekteer. Volgens Kant word mense absoluut verbied om op te tree in teenstelling met die vereistes om beredeneerd te wees. Byvoorbeeld 'n mens moet nooit lieg nie, want as almal lieg dan sou waarheid sinneloos wees en enige kommunikasie onmoontlik. Hy stel die kategoriese imperatief voor: mens moet dít doen en nie dát nie as gevolg van die tipe wese wat mens is, d.w.s. dieselfde pligte tel vir almal wat 'n wese, soos verstandlikheid, deel. Kant se ander etiese werke van belang is die Fundering vir die Metafisika van Sedelikheid (Duits: *Grundlegung zur Metaphysik der Sitten*) en die Metafisika van Sedelikheid (Duits: *Metaphysik der Sitten*).

Kant se werk was onmiddellik invloedryk in die Duits-sprekende wêreld. Die filosowe Johann Gottlieb Fichte, Schelling, Hegel en Schopenhauer sien hul teorieë as uitbreidings en verfynings van Kant se filosofie, en dié tradisie ontwikkel tot die Duitse idealisme. Kant se invloed in beide kontinentale en analitiese filosofie is steeds beduidend.

## Sien ook 
* Morele argument vir die bestaan van God

## Verwysings 
* Engelse Wikipedia-artikel oor Immanuel Kant
TSV Buchbach

** TSV Buchbach ** is 'n sportklub uit Buchbach in die deelstaat Beiere in Duitsland, veral bekend vir sy sokkerafdeling. Benewens sokker het die klub ook afdelings vir tennis, gimnastiek, ski en ysbal.

Die klub is oorspronklik in 1913 gestig as *Turnverein Buchbach*, maar die klub het eers in 1930 'n sokkerafdeling gekry. In 1945 is die klub deur die Geallieerdes ontbind en in 1946 is dit herstig met die huidige naam.

Die klub het bekendheid verwerf deurdat dit die Duitse rekordhouer is vir die meeste amptelike wedstryde sonder 'n nederlaag, naamlik 75. Die rekord is behaal tussen 19 Augustus 1995 en 23 Mei 1998.

## Onlangse ligaposisionering 
## Eksterne skakels 
*Amptelike klubwerf
Multinasionale korporasie

'n **Multinasionale korporasie** is 'n maatskappy wat in meer as een land (of selfs die meeste lande) teenwoordig is deur produksie, dienslewering en/of verkope.

Bekende voorbeelde van multinasionale korporasies sluit in:
* Microsoft wat in die VSA ontstaan het, maar ook takke in onder meer Indië het, waar baie van die sagtewareontwikkeling gedoen word, en wat wêreldwyd sagteware verkoop.
* Oracle, wat in die VSA ontstaan het, maar 'n wêreldwye ondersteunings- en verkoopsnetwerk het, ook in Suid-Afrika.
* HSBC wat bankdienste in baie lande wêreldwyd verskaf.
* Coca-Cola wat wêreldwyd fabrieke en afsetgebiede het.
* Nike, Inc., 'n Amerikaanse sportskoen en -toerustingmaatskappy wat in verskeie lande in Asië fabrieke het.
* British Petroleum (BP), die energiemaatskappy.

## Eksterne skakels 
* CorpWatch
Amienwas

**Amienwas**, wat ook na verwys kan word as **suurgasverwydering** en **suurgasversoeting**, verwys na 'n groep prosesse wat waterige oplossings van verskeie amiene gebruik om waterstofsulfied (H2S) en koolstofdioksied (CO2) vanuit gasse te verwyder.  Dit is 'n algemene eenheidswerking in olieraffinaderye, petrochemiese aanlegte en aardgas verwerkingsaanlegte asook ander nywerhede.

Prosesse in olieraffinaderye of aardgas-verwerkingsaanlegte wat waterstofsulfied en/of merkaptane verwyder word algemeen na verwys as versoetingsprosesse, omdat hulle 'n produk lewer wat nie meer die suur, onwelriekende reuke van merkaptane en waterstofsulfied bevat nie.

Daar bestaan baie verskillende amiene wat gebruik word in gasbehandeling:

* Monoëtanolamien (MEA)
* Diëtanolamien (DEA) 
* Metieldiëtanolamien (MDEA)
* Diïsopropielamien (DIPA)
* Aminoëtoksieëtanol (diglikolamien) (DGA)

Die mees gebruikte amiene in nywerheidsaanlegte is die alkanolamiene MEA, DEA en MDEA.

Amiene word ook in baie olieraffinaderye gebruik om suurgasse vanuit vloeibare koolwaterstowwe soos vloeibare petroleumgas (VPG) te verwyder.

## Beskrywing van 'n tipiese amienwasaanleg 
duimnael|regs|350px|Prosesvloeidiagram van 'n tipiese amienwasproses wat in die nywerheid gebruik word
Gasse wat H2S of beide H2S en CO2 bevat word gewoonlik suur gasse genoem in die koolwaterstofverwerkingsnywerhede.

'n Tipiese amienwasbehandelingsproses (soos geïllustreer deur die vloeidiagram hier langsaan sluit 'n **absorbeerder** eenheid in en 'n **hergenerator** eenheid asook bykomstige toerusting.  In die absorbeerder absorbeer die afwaartsvloeiende amienoplossing die H2S en CO2 vanuit die opwaartsvloeiende suur gas om 'n versoete gasstroom as produk te lewer en 'n amienstroom wat ryk is aan die geabsorbeerde gasse. Die *ryk* amienoplossing word dan na 'n hergenerator gestuur ('n stroper met 'n opkoker) om 'n herwonne of *arm* amienoplossing te lewer wat weer in die absorbeerder gebruik kan word.  Die hergenerator se gestroopte oorhoofse gas bestaan dan uit gekonsentreerde H2S en CO2. In olieraffinaderye bestaan die stroopgas meestal uit H2S, wat hoofsaaklik afkomstig is vanuit die swawelverwyderingsproses (hidrogenering) uit ru-olie.  Hierdie  H2S-ryke gasstroom word dan gewoonlik na 'n Claus-proses gestuur om dit na elementêre swawel om te skakel.  Die grootste hoeveelheid van die jaarlikse wêreldwye 64 miljoen ton swaelproduksie in 2005 was inderwaarheid die byproduk van koolwaterstofverwerkingsaanlegte.  In sommige aanlegte sal verskeie amienabsorbeerder-eenhede 'n gemeenskaplike hergenerator deel.

## Verwysings 
## Eksterne skakels 
*Selecting Amines for Sweetening Units , Polasek, J. (Bryan Research & Engineering) en Bullin, J.A. (Texas A&M-universiteit), Gas Processors Association Regional Meeting, Sept. 1994.
*Natural Gas Supply Association  Sien onderaan by afdeling getiteld *Sulfur and Carbon Dioxide Removal*
*Sweetening LPG's with Amines , Holmes, J.W. (Bryan Research & Engineering), Spears, M.L. (Bryan Research & Engineering), en Bullin, J.A. (Texas A&M-universiteit), *Chemical Engineering Progress*, Mei 1984
*Description of the classic book on gas treating  by
Turkmeense Sosialistiese Sowjetrepubliek

Die **Turkmeense Sosialistiese Sowjetrepubliek** (Turkmeens: Түркменистан Совет Социалистик Республикасы, Türkmenistan Sowet Sotsialistik Respoeblikasi; Russies: Туркменская Советская Социалистическая Республика, Toerkmenskaja Sowetskaja Sotsialistitsjeskaja Respoeblika), ook genoem Turkmenistan of Turkmenië, was een van die republieke van die Sowjetunie. Dit is aanvanklik op 7 Augustus 1921 gestig as die Turkmeense Oblast.  Op 13 Mei 1925 is dit omskep in die Turkmeense SSR en het dit ’n aparte republiek van die Sowjetunie geword. In 1991 het die Turkmeense SSR onafhanklik geword en is dit hernoem tot Turkmenistan.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Turkmen Soviet Socialist Republic*
Pleknaamsveranderinge in Sri Lanka

Hier volg 'n lys van plekke in Sri Lanka waarvan die name verander is:

## Land 
Ceylon → Sri Lanka

## Stede 
*Hasthishailya-pura → Kurunegala
*Senkadagalapura/Katubulu Nuwara → Candea (Portugees) → Kandy
*Welikada → Rajagiriya
Lettiese Sosialistiese Sowjetrepubliek

Die **Lettiese Sosialistiese Sowjetrepubliek** (Lets: Latvijas Padomju Sociālistiskā Republika; Russies: Латвийская Советская Социалистическая Республика, Latwijskaja Sowjetskaja Sotsialistitsjeskaja Respoeblika), ook bekend as die Lettiese SSR, was een van die republieke van die Sowjetunie.

Dis op 21 Julie 1940 gestig as marionetstaat tydens die Eerste Wêreldoorlog in die voormalige onafhanklike Republiek van Litaue, nadat dit op 17 Junie 1940 deur die Sowjet Leër beset is. Dit is op 5 Augustus 1940 amptelik deur die Sowjetunie geannekseer en het die land se 15de republiek geword. Die gebied is daarna deur Nazi-Duitsland oorgeneem, maar in 1944 tot 1945 deur die Sowjetunie teruggeneem.

Op 4 Mei 1990 het die land hom voorgeneem om weer volle onafhanklikheid te verkry en is dit weer hernoem tot die Republiek van Letland, maar Moskou het dit tot in 1991 steeds as ’n Sowjet-republiek beskou. Op 21 Augustus 1991 het Letland hom onafhanklik verklaar ná ’n mislukte Sowjet-staatsgreep. Op 6 September het die Sowjetunie die onafhanklikheid van die drie Baltiese state amptelik erken.

Letland, sowel as Litaue en Estland, het de facto opgehou om deel van die Sowjetunie te wees vier maande voor die Sowjetunie op (26 Desember 1991) ophou bestaan het. Vandag erken Letland geen regtelike verbintenis met die voormalige Sowjet-staat nie. Die Kommunistiese Party in die land is intussen ontbind.

## Verwysings 
: *Hierdie artikel is merendeels vertaal vanaf die Engelse Wikipedia-artikel Latvian_Soviet_Socialist_Republic*
Georgiese Sosialistiese Sowjetrepubliek

Die **Georgiese Sosialistiese Sowjetrepubliek** (Georgies: საქართველოს საბჭოთა სოციალისტური რესპუბლიკა, Sak'art'velos Sabčota Soc'ialisturi Respublika; Russies: Грузинская Советская Социалистическая Республика, Groezinskaja Sowjetskaja Sotsialistitsjeskaja Respoeblika), ook bekend as die Georgiese SSR, was een van die republieke van die Sowjetunie.

Dis op 25 Februarie 1921 gestig as die Georgiese SSR. Van 12 Maart 1922 tot 5 Desember 1936 was dit saam met die Armeense Sosialistiese Sowjetrepubliek en die Azerbeidjanse Sosialistiese Sowjetrepubliek deel van die Transkaukasiese SFSR. In 1936 is laasgenoemde ontbind. Onder die bewind van Josef Stalin is baie Georgiërs tereggestel.

Op 28 Oktober 1990 is demokratiese parlementêre verkiesings gehou en op 15 November is die land hernoem tot die Republiek van Georgië. Die land het hom op 9 April 1991 onafhanklik verklaar, maar is eers in September van dié jaar deur die Sowjetunie erken.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Georgian Soviet Socialist Republic*

## Eksterne skakels 
* 

Lêer:Georgian soviet republic1922.png
Lêer:Georgian soviet republic1957 1991.png
Reinickendorfer Vosse

** Reinickendorfer Vosse ** is 'n sportklub uit Berlyn, die hoofstad van Duitsland, veral bekend vir sy sokkerafdeling. Benewens sokker het die klub ook afdelings vir basketbal, rolbal, boks, gimnastiek, handbal, yshokkie, swem, tennis, tafeltennis, krieket en vlugbal. *Reinickendorf* is 'n stadswyk van Berlyn.

Die klub is op 28 Januarie 1891 gestig as *Turn Verein Reinickendorf*. Ter nagedagtenis aan Adolf Dorner, wat 'n leidende rol gespeel het om gimnastiek in Duitse skole te vestig, is die klub in 1893 herdoop na *Turnverein Dorner*. Die naam is later verander na *Turn- und Sportverein Dorner*. In 1937 het *TSV Dorner* met *Reinickendorfer Fußball Club Halley-Concordia* en *Reinickendorfer Hockeyclub* saamgesmelt om *Turn- und Rasensportverein Reinickendorf* te vorm. *RFC Halley-Concordia* was weer die produk van die samesmelting van *Reinickendorfer FC Halley 1910* en *Concordia 95* in 1925.

Na die Tweede Wêreldoorlog is die klub deur die Geallieerdes ontbind, maar laat in 1945 is die grootste gedeelte van die sportklub herstig as *SG Reinickendorf-Ost*, maar die sokkerafdeling is afsonderlik herstig as *SG Felsenbeck*. In April 1947 is *SG Reinickendorf Ost* ontbind en herstig as *Berliner Turn- und Sportverein von 1891 Reinickendorfer Füchse* (die huidige naam). *Felsenbeck* is herdoop na *RFC Halley - Borussia* en op 1 Desember 1948 het die twee klubs weer verenig.

Die klub se beste prestasie was om tussen 1963 en 1969 op die tweede vlak in die Regionalliga Berlyn mee te ding, asook om (onsuksesvol) in 1989 en 1990 aan promosie-relegasiewedstryde om promosie na die 2. Bundesliga deel te neem.

## Onlangse ligaposisionering 
## Eksterne skakels 
*Amptelike klubwerf
*The Abseits Guide to German Soccer
Universiteit van Namibië

Die **Universiteit van Namibië** (Engels: *University of Namibia* of UNAM) is 'n universiteit geleë in Windhoek, Namibië en is die oudste universiteit in Namibië.

Die hoofkampus is in Pionierspark geleë.

## Sien ook 
* Politegnikum van Namibië
* Namibiese Universiteit van Wetenskap en Tegnologie

## Eksterne skakels 
* Amptelike webwerf